[pic] | EUROOPA KOMISJON |

Brüssel 15.4.2011

KOM(2011) 199 lõplik

KOMISJONI ARUANNEEUROOPA PARLAMENDILE JA NÕUKOGULE

2012. aasta finantsraamistiku tehnilise kohandamise kohta vastavalt kogurahvatulu muutustele (17. mai 2006. aasta institutsioonidevahelise kokkuleppe punkt 16 — eelarvedistsipliini ja usaldusväärse finantsjuhtimise kohta)

KOMISJONI ARUANNE EUROOPA PARLAMENDILE JA NÕUKOGULE

2012. aasta finantsraamistiku tehnilise kohandamise kohta vastavalt kogurahvatulu muutustele (17. mai 2006. aasta institutsioonidevahelise kokkuleppe punkt 16 eelarvedistsipliini ja usaldusväärse finantsjuhtimise kohta)

S ISSEJUHATUS

17. mai 2006. aasta institutsioonidevaheline kokkulepe eelarvedistsipliini ja usaldusväärse finantsjuhtimise kohta (ELT C 139/1, 14.6.2006) sisaldab EL 27 finantsraamistiku tabelit, mis on koostatud ajavahemikuks 2007–2013 ja esitatud 2004. aasta hindades (tabel 1).

Vastavalt institutsioonidevahelise kokkuleppe punktile 16 teeb komisjon igal aastal enne n+1 aasta eelarvemenetlust finantsraamistikku tehnilised kohandused vastavalt ELi kogurahvatulu ja hindade muutustele ning esitab tulemused mõlemale eelarvepädevale institutsioonile. Hindade puhul määratakse jooksevhindades esitatud kulude ülemmäärad kindlaks, kasutades selleks institutsioonidevahelise kokkuleppe punktis 16 kindlaksmääratud 2 % deflaatorit. Käesolevas teatises on esitatud kõige uuemad kättesaadavad majandusprognoosid kogurahvatulu kohta.

Käesolevas teatises esitatakse eelarvepädevatele institutsioonidele institutsioonidevahelise kokkuleppe punkti 16 kohase 27 ELi liikmesriiki hõlmava 2012. aasta tehnilise kohandamise tulemus.

F INANTSRAAMISTIKU TABELI KOHANDAMINE (TABELID 1-2)

Tabelis 1 on esitatud institutsioonidevahelise kokkuleppe punkti 17 kohaselt ELi 27 liikmesriiki hõlmav muudetud finantsraamistik 2004. aasta hindades (KOM(2010) 160, 16, aprill 2010).

Tabelis 2 on esitatud EL 27 finantsraamistik koos 2012. aasta kohandustega, st jooksevhindades, mida ei ole muudetud 2011. aasta ja punkt 17 kohandustega võrreldes (vt KOM(2010) 160), välja arvatud sel määral, mil finantsraamistikku väljendatuna protsendina kogurahvatulust on ajakohastatud kõige uuemate kättesaadavate majandusprognooside põhjal.

Kogurahvatulu kokku

Kõige uuemate kättesaadavate prognooside kohaselt on 2012. aasta EL 27 kogurahvatulu13 114 511 miljonit eurot jooksevhindades (vastavalt punkti 16 viimasele lõigule ei ole ei jooksva ega varasemate aastate suhtes mingeid tehnilisi kohandusi tehtud; teabeks — täpsustatud kogurahvatulu oli 2011. aastal 12 650 080 miljonit eurot, 2010. aastal 12 218 528 miljonit eurot, 2009. aastal 11 626 995 miljonit eurot, 2008. aastal 12 312 555 miljonit eurot ja 2007. aastal 12 243 045 miljonit eurot).

2013. aasta puhul on EL 27 kogurahvatulu arvutatud vastavalt komisjoni sisestele prognoosidele tegeliku keskmise aastase kasvumäära kohta. Need prognoosid on suunavad ja neid ajakohastatakse igal aastal uusimate kättesaadavate majandusprognooside põhjal.

Alates 2010. aastast on kogurahvatulu puhul arvesse võetud ka kaudselt mõõdetavaid finantsvahendusteenuseid (FISIM) vastavalt nõukogu 16. märtsi 2010. aasta otsusele 2010/196/EL, Euratom, mille kohaselt võetakse FISIMi omavahendite kindlaksmääramise eesmärgil[1] arvesse alates 1. jaanuarist 2010.

ELi 27 liikmesriiki hõlmava finantsraamistiku 2012. aasta tehnilise kohandamise peamised tulemused

2012. aasta kulukohustuste assigneeringute üldine ülemmäär (147 546 miljonit eurot) moodustab 1,13 % kogurahvatulust.

Asjaomane maksete assigneeringute üldine ülemmäär (141 360 miljonit eurot) moodustab 1,08 % kogurahvatulust. Kõige uuematest majandusprognoosidest lähtuvalt jääb seega omavahendite ülemmäära (1,23 %) suhtes 19 948 miljoni euro suurune varu (0,15 % ELi 27 liikmesriigi kogurahvatulust).

Omavahendite ja kulukohustuste assigneeringute ülemmäärasid kohandati, kui jõustus otsus 2010/196, mille kohaselt võetakse FISIMi omavahendite kindlaksmääramise eesmärgil arvesse[2].

M UUD TEHNILISE KOHANDAMISE ASJAOLUD

Rubriik 5 (Halduskulud)

Vastavalt finantsraamistiku joonealusele märkusele ei arvestata rubriigi 5 ülemmäärades sisalduvate pensionikulude arvutamisel töötajate sissemakseid pensioniskeemi. Need sissemaksed ei ületa ajavahemikul 2007–2013 500 miljonit eurot 2004. aasta hindades. Seega on summadel, mis arvatakse pensionikuludelt maha rubriigi ülemmäära kohaldamisel, kahesugune piirang:

- summa ei tohi ületada eelarveaastal eelarvetuludesse kantud tegelikke sissemakseid;

- ajavahemiku 2007–2013 mahaarvamiste kogusumma ei tohi ületada 500 miljonit eurot 2004. aasta hindades, mis teeb perioodi keskmiseks 71,4 miljonit eurot (84,0 miljonit eurot 2012. aasta hindades).

Halduskulude kordumise tõttu kasutatakse igal aastal keskmist ülemmäära, et vältida varu ärakasutamist kohe perioodi alguses, kuna see varu võib hiljem väheneda. 2012. aastal on mahaarvatav summa 84,0 miljonit eurot jooksevhindades.

2007.–2013. aasta finantsraamistiku välised kulud

Lisaks 2007.–2013. aasta finantsraamistikus kokkulepitud kulude ülemmääradele on olemas ka täiendavaid vahendeid. Need vahendid võimaldavad kiiresti reageerida erakorraliste või ettenägematute sündmuste korral ning annavad teatava paindlikkuse kokkulepitud kulude ülemmäärade ületamisel:

- hädaabireserv , mida võib kasutada kuni 221 miljonit eurot aastas 2004. aasta hindades ehk kuni 258,9 miljonit eurot 2012. aastal jooksevhindades (s.t 1 744 miljonit eurot jooksevhindades kogu ajavahemiku jooksul);

- ELi Solidaarsusfond , mille ülemmäär jooksevhindades on 1 miljard eurot aastas;

- paindlikkusinstrument , mille ülemmäär jooksevhindades on 200 miljonit eurot aastas. Sellele lisaks saab osa 2010.-2011. aasta kasutamata summadest üle kanda 2012. aasta eelarvesse.

Kasutada saab ka Globaliseerumisega Kohanemise Euroopa Fondi vahendeid kuni 500 miljonit eurot aastas (jooksevhindades), mis koosnevad eelmise aasta kulukohustuste assigneeringute varust ja/või eelmise kahe aasta tühistatud kulukohustustest (välja arvatud alamrubriiki 1b kuuluvad kulukohustused).

EELARVEVÄLISED TOIMINGUD JA OMAVAHENDID

Institutsioonidevahelise kokkuleppe punkti 11 neljandas lõigus soovitatakse üldeelarvesse lülitamata toiminguid ja omavahendite eri kategooriate eeldatavat muutumist käsitlev teave esitada tabelites, mida ajakohastatakse igal aastal koos finantsraamistiku tehnilise kohandamisega.

Nimetatud teave, mis on ajakohastatud vastavalt uusimatele arvutustele, on esitatud tabelites 3.1 ja 3.2. Teave sisaldab andmed Euroopa Arengufondi (EAF) ja omavahendite struktuuri kohta.

LISAD

TABEL 1: FINANTSRAAMISTIK AASTATEKS 2007–2013

[pic]

TABEL 2: FINANTSRAAMISTIK (EL 27) KOOS 2012. AASTA KOHANDUSTEGA

[pic]

TABEL 3: ÜLDEELARVES KAJASTAMATA KULUTUSTE SUUNAV KAVA JA OMAVAHENDITE VÕIMALIKUD MUUTUSED

[pic]

[1] Nõukogu 16. märtsi 2010. aasta otsus 2010/196/EÜ, Euratom kaudselt mõõdetavate finantsvahendusteenuste (FISIM) jaotamise kohta Euroopa Liidu eelarve ja omavahendite eesmärgil kasutatava kogurahvatulu kindlaksmääramiseks (ELT L 87, 7.4.2010, lk 31).

[2] Komisjoni teatis Euroopa Parlamendile ja nõukogule omavahendite ülemmäära ja kulukohustuste assigneeringute kohandamise kohta. Teatis esitatakse pärast seda, kui on vastu võetud otsus KOM(2010) 162 FISIMi arvessevõtmise kohta omavahendite kindlaksmääramise eesmärgil.